Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
5 ม.ค. 2559

ADVANC ปรับลดลงเกิดพื้นฐานที่เปลี่ยนแปลงไป…ปันผลสูง 8% ต่อปี
ดัชนี SET อยู่ที่ 1,258.57 จุด -4.84 จุด -0.38% ปริมาณซื้อขาย 23,699  ล้านบาท
แนวรับ :  1,255 / 1,250 จุด ,  แนวต้าน : 1,270 / 1,280 จุด
 
สรุปทิศทางและแนวโน้มตลาด
กลุ่มสื่อสารยังกดดัน SET ต่อไป…มองการปรับลดลงอขง ADVANC เป็นการปรับพอร์ตมากกว่าพื้นฐานที่เปลี่ยนไป: การปรับลดลงของหุ้นกลุ่มสื่อสารอย่าง ADVANC INTUCH กดดัน SET ต่อเนื่องจากเมื่อวานนี้ อย่างไรก็ตามจากการประชุมนักวิเคราะห์เช้าวันนี้ ADVANC มีแผนชัดเจนในการรักษาส่วนแบ่งตลาดลูกค้า 2G  ทั้งหมด 12 ล้านคน
โดยมองการปรับลดลงของ ADVANC เป็นการปรับพอร์ตของนักลงทุนมากกว่าพื้นฐานที่เปลี่ยนแปลงไป ทั้งนี้เรายังแนะนำ “ซื้อ” ADVANC ต่อไป โดยที่ระดับราคาปัจจุบัน ADVANC ให้อัตราผลตอบแทนจากเงินปันผลระยะ 12 เดือนข้างหน้าที่ 10-11 บาท/หุ้น หรือคิดเป็น Dividend Yield 8%
โรงกลั่น อสังหาฯ ค้าปลีก มีสัญญาณแข็งแกร่งกว่าตลาด: แม้หุ้นกลุ่มโรงกลั่นจะได้รับแรงกดดันจากการบันทึกขาดทุนสต็อกน้ำมัน แต่ Operating Profit ยังแข็งแกร่งจากค่าการกลั่นสูง “ซื้อ” IRPC (แนวต้าน 4.48 บาท)…ขณะที่กลุ่มอสังหาฯ เริ่มแข็งแกร่งกว่าตลาดต่อเนื่อง
 หลัง Presale เดือน พ.ย.ฟื้นตัว, CCI ปรับสูงขึ้น (ดูกราฟความสัมพันธ์ระหว่าง CCI กับ ดัชนีหุ้นกลุ่มอสังหาฯ ด้านล่าง) ขณะที่คาดการณ์ผลการดำเนินงาน QH ออกมาดี และราคาหุ้นปัจจุบันต่ำกว่า NAV นอกจากนี้ PS ได้รับผลดีมากที่สุดจากมาตรการกระตุ้นอสังหาฯ และ SIRI ที่ให้อัตราผลตอบแทนจากเงินปันผลสูง 8%
 
หุ้นที่น่าสนใจทางเทคนิค
GLOW “ซื้อ” ราคาหุ้นเริ่มมีจังหวะฟื้นตัวขึ้นทะลุแนวเส้นค่าเฉลี่ยระยะสัปดาห์ด้วยรูปแบบ Double Bottom สอดคล้องกับเครื่องมือ ADX และ DI- ที่เริ่มชี้ลงเป็นสัญญาณการเริ่มฟื้นตัว มีแนวต้านแรกที่ 79.00 บาท และเป้าหมายถัดไปที่ 82.00 บาท
DELTA “ซื้อ” ราคาหุ้นแกว่งฟื้นตัวขึ้นจากฐานกลับมายืนเหนือเส้นค่าเฉลี่ย 1 เดือนได้ สอดคล้องกับเครื่อง MACD ชี้ตัด Signal ขึ้น กำลังฟอร์มตัวรูปแบบสามเหลี่ยม Ascending กรอบบนที่ 79.75 บาท ผ่านได้เป็นจังหวะซื้อเก็งกำไรตาม มีแนวต้านแรกที่ 82.00 บาท และเป้าหมายสำคัญที่ 85.00 บาท
SVI “ซื้อ” ราคาหุ้นดีดตัวขึ้นมาด้วยแท่งเทียนรูปแบบ Bullish Engulfing พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ที่เป็นบวกตัด 0 ขึ้นวันแรก เป็นจังหวะซื้อเก็งกำไร มีแนวต้านแรกที่ 4.96 บาท และถัดไปที่ 5.05 บาท